జర్మనీ ఒక సమాఖ్య, పార్లమెంటరీ, ప్రాతినిధ్య ప్రజాస్వామ్య గణతంత్రం. జర్మన్ రాజకీయ వ్యవస్థ 1949 లోని రాజ్యాంగ పత్రం "గ్రుండ్గేసేట్జ్" (మూల చట్టం)లో పొందుపరచిన చట్టానికి లోబడి పనిచేస్తుంది. ఈ పత్రాన్ని "వేర్ఫస్సుంగ్" (రాజ్యాంగం)గా కాక "గ్రుండ్గేసేట్జ్" పత్రంగా పిలవడంలో, జర్మనీ పునరేకీకరణ తరువాత దాని స్థానంలో సరైన రాజ్యాంగం ఏర్పడుతుందనే అభిమతాన్ని రాజ్యాంగ సవరణ రచయితలు వ్యక్తం చేసారు. "గ్రుండ్గేసేట్జ్" సవరణలకు సాధారణంగా పార్లమెంటు ఉభయసభలలోను మూడింట-రెండు వంతుల ఆధిక్యత అవసరం; మానవ గౌరవపూచీ, అధికార విభజన, సమాఖ్య నిర్మాణం, చట్టపాలన,రాజ్యాంగాన్ని అధికారహీనం చేసే ప్రయత్నాలను నిరోధించే హక్కులకు సంబంధించిన నిబంధనలు శాశ్వతంగా అమలులోఉంటాయి.ఇవి సవరించబడవు. ప్రారంభ ఉద్దేశ్యం వేరైనప్పటికీ 1990లో జర్మనీ పునరేకీకరణ తరువాత కూడా "గ్రుండ్గేసేట్జ్" స్వల్ప సవరణలతోనే అమలులోఉంది.

ప్రస్తుత చాన్సెలర్ " అన్గేల మెర్కెల్ "ప్రభుత్వాధినేత కార్యనిర్వాహక అధికారాలు కలిగి ఉంటారు. ఇది పార్లమెంటరీ ప్రజాస్వామ్యాలలో ప్రధాన మంత్రి పాత్రను పోలిఉంటుంది. సమాఖ్య శాసనాధికారం "బుండేస్టాగ్" (ఫెడరల్ డైట్) "బుండే స్రాట్" (ఫెడరల్ కౌన్సిల్) లను కలిగిఉన్న పార్లమెంట్ లో కేంద్రీకృతమైయుంది. ఈ రెండూ కలిపి ఒక ప్రత్యేక తరహా శాసన విభాగంగా రూపొందాయి. "బుండేస్టాగ్" నిష్పత్తి ప్రాతినిధ్యంతో (మిశ్రమ సభ్యులు), ప్రత్యక్షం ఎన్నుకోబడుతుంది. "బుండేస్రాట్" సభ్యులుగా పదహారు సమాఖ్య రాష్ట్రాల ప్రభుత్వాల ప్రతినిధులు, రాష్ట్ర మంత్రివర్గాల సభ్యులు ఉంటారు. సంబంధిత రాష్ట్ర ప్రభుత్వాలు ఏసమయంలోనైనా వారి రాయబారులను నియమించే లేదా తొలగించే హక్కు కలిగిఉన్నాయి.

ప్రస్తుత అధ్యక్షుడు " హోర్స్ట్ కోహ్లేర్ " రాజ్యాధినేతగా ప్రాథమికంగా ప్రాతినిధ్య బాధ్యతలను, అధికారాలను కలిగిఉంటారు. "బుండేస్టాగ్" రాష్ట్రాల సభ్యులను సమాన సంఖ్యలో కలిగి ఉన్న సంస్థ అయిన "బుండేస్వేర్సంమ్లుంగ్" (సమాఖ్య సమావేశం)చే ఈయన ఎన్నుకోబడతారు. జర్మన్ అధికార క్రమంలో "బుండేస్టాగ్స్ ప్రసిడెంట్" ("బుండేస్టాగ్" యొక్క అధ్యక్షుడు) రెండవ అత్యున్నత అధికారి. ఈయన "బుండేస్టాగ్" చే ఎన్నుకోబడి సభ రోజువారీ కార్యక్రమాలను పర్యవేక్షించే బాధ్యతను కలిగిఉంటాడు. మూడవ-అత్యున్నత అధికారి, ప్రభుత్వాధినేత ఛాన్సలర్, "బుండేస్టాగ్" చే ఎన్నుకోబడిన తరువాత "బుండెస్ప్రెసిడెంట్" చే ప్రతిపాదించబడతారు. ఛాన్సలర్ "బుండేస్టాగ్" నిర్మాణాత్మక అవిశ్వాస తీర్మానం ద్వారా తొలగించబడి అదేసమయంలో తరువాత నేతను ఎన్నుకొంటుంది.

1949 నుండి పార్టీ వ్యవస్థ క్రిస్టియన్ డెమోక్రాటిక్ యూనియన్, సోషల్ డెమోక్రాటిక్ పార్టీ అఫ్ జర్మనీల ఆధిపత్యంలో ఉండి అప్పటినుండి ఎన్నుకోబడిన అందరు చాన్సలర్లు ఈరెండిటిలో ఏదో ఒకదానికి చెందిన వారై ఉన్నారు. ఏదేమైనా, చిన్నవైన స్వతంత్ర ఫ్రీ డెమోక్రాటిక్ పార్టీ (1949 నుండి "బుండేస్టాగ్" లో సభ్యులను కలిగిఉంది), అలయన్స్ '90/ది గ్రీన్స్ (1983 నుండి పార్లమెంట్లో స్థానం కలిగిఉన్నాయి), సమైక్య ప్రభుత్వంలో చిన్న భాగస్వాములుగా ఉండటంవలన ప్రముఖపాత్ర పోషిస్తున్నాయి.

విభజన , పునరేకీకరణ (1945–1990)
పేరు వెనుక చరిత్ర
ప్రభుత్వం
పునరుద్ధరణ , విప్లవం(1814–1871)